ଭୁବନେଶ୍ୱର, ଏପ୍ରିଲ ୩୦(ଲୋକାଲ ୱାୟାର): ୪୨ବର୍ଷ ପରେ ପୁଣି ଥରେ ଦେଖିବାକୁ ମିଳିଲା ୧୯୭୭ରେ ମୁକ୍ତିପ୍ରାପ୍ତ ଓଡ଼ିଆ ଚଳଚ୍ଚିତ୍ର 'ରକ୍ତଗୋଲାପ' ।
ଭୁବନେଶ୍ୱରର ଜୟଦେବ ଭବନରେ ସୋମବାର 'ଫିଲ୍ମ ଜର୍ଣ୍ଣାଲିଷ୍ଟସ୍ ଫୋରମ୍' ପକ୍ଷରୁ ଷୋଡ଼ଶ ସ୍ମୃତିଛାୟା କ୍ରମରେ 'ରକ୍ତଗୋଲାପ'ର ସ୍ୱତନ୍ତ୍ର ପ୍ରଦର୍ଶନ ଅବସରରେ ତ୍ୟାଗ ଓ ପ୍ରେମର ଅମର କାହାଣୀ ଭରା ଏ ସିନେମାର ସଙ୍ଗୀତ ଶ୍ରୋତାଙ୍କୁ ପୁନର୍ବାର ପ୍ରଲୁବ୍ଧ କରିଥିଲା ।
ମମତାର ମଧୁମତୀ, ମନରସିଆରେ, ଭୋଳାରେ ଭୋଳା, ଆଖିରେ ଆଖିରେ ଗୀତ ମନେ ପକାଇ ଦେଇଥିଲା ଅତୀତକୁ । ଜୟଦେବ ଭବନ ପ୍ରେକ୍ଷାଳୟରେ ବସି ଚିତ୍ରରେ ଚିତ୍ରରେ କଥାରେ କଥାରେ ଦର୍ଶକ ପୁରୁଣା ସ୍ମୃତିଭରା ଦିନସବୁକୁ ସାଉଁଟିଥିଲା ।
କାର୍ଯ୍ୟକ୍ରମର ପ୍ରାରମ୍ଭରେ ଅନୁଷ୍ଠାନ ସଙ୍ଗୀତ ଭାବରେ ରେକର୍ଡ ଦ୍ୱାରା ପରିବେଶିତ ହୋଇଥିଲା ପ୍ରଥମ ଓଡ଼ିଆ ଚଳଚ୍ଚିତ୍ର 'ସୀତାବିବାହ' ସଙ୍ଗୀତ ।
ଏହାପରେ 'ରକ୍ତଗୋଲାପ' ସମ୍ବନ୍ଧିତ ବିବରଣୀ ପୁସ୍ତିକା ଉନ୍ମୋଚିତ ହୋଇଥିଲା । ପରେ ଡ. ଦିଲ୍ଲୀପ ପାଣିଙ୍କ ରଚିତ 'ଓଡ଼ିଆ ଚଳଚ୍ଚିତ୍ରର ସାହିତ୍ୟିକ ଓ ସାଂସ୍କୃତିକ ମୂଲ୍ୟାୟନ' ଗ୍ରନ୍ଥକୁ ଲୋକାର୍ପିତ କରାଯାଇଥିଲା ।
ଏହି ଅବସରରେ 'ରକ୍ତଗୋଲାପ' ପୁନରୁଦ୍ଧାରରେ ସମ୍ପୃକ୍ତ ସୁବାସ ଦାଶ, ବିଜୟ କିଶୋର ବେହେରା, ପ୍ରଦୀପ ପାଣ୍ଡେ, ମନୋଜ ଜେନା ଓ ଆଲୋକ ସାହାଙ୍କୁ ସମ୍ବର୍ଦ୍ଧିତ କରାଯାଇଥିଲା ।
ସେହିପରି ଚଳଚ୍ଚିତ୍ର ସହ ସମ୍ପୃକ୍ତ ଅଭିନେତା ସୁରେଶ ମିଶ୍ର, ରମେଶ ପାଣିଗ୍ରାହୀ, ଅଭିନେତ୍ରୀ ବନଜା ମହାନ୍ତି, ପ୍ରଯୋଜକ ଶଶାଙ୍କ ଶେଖର ମିଶ୍ର, ଗାୟକ ପ୍ରଣବ ପଟ୍ଟନାୟକ ଓ ଜଗନ୍ନାଥ ପାଣିଗ୍ରାହୀଙ୍କୁ ସମ୍ବର୍ଦ୍ଧନା ସ୍ୱରୂପ ଚଳଚ୍ଚିତ୍ରର ସ୍ମାରକୀ ଫଳକ ପ୍ରଦାନ କରାଯାଇଥିଲା ।
ଚଳଚ୍ଚିତ୍ର ସହିତ ସମ୍ପୃକ୍ତ ଯୁଗଳ କିଶୋର ତୋଡ଼ିଙ୍କୁ ନିମନ୍ତ୍ରଣ ଲାଗି ଶେଷ ମୁହୂର୍ତ୍ତରେ ଯୋଗାଯୋଗ କରିବାକୁ ଚେଷ୍ଟା କରାଯାଇଥିଲେ ବି ତାହା ସହଜ ହୋଇନଥିଲା।
ସେଥିପାଇଁ ଫୋରମ୍ ପକ୍ଷରୁ ତାଙ୍କ ନିକଟରେ କ୍ଷମା ପ୍ରାର୍ଥନା କରାଯିବା ସହ ତାଙ୍କ ଲାଗି ଚଳଚ୍ଚିତ୍ରର ସ୍ମାରକୀ ଫଳକ ପ୍ରଦାନ କରାଯାଇଥିଲା ।
ଏଥିସହିତ ପ୍ରେକ୍ଷାଳୟ ବାହାରେ ୩୨ଟି ସ୍ମୃତିଭରା ଚିତ୍ର ଓ ଚଳଚ୍ଚିତ୍ର ସହ ସମ୍ପୃକ୍ତ ଦିବଙ୍ଗତ ବ୍ୟକ୍ତିଙ୍କୁ ଶ୍ରଦ୍ଧାଞ୍ଜଳି ସ୍ୱରୂପ ସ୍ମୃତିଛବି ପ୍ରଦର୍ଶିତ ହୋଇଥିଲା ।
କାର୍ଯ୍ୟକ୍ରମରେ ଅତିଥି ଭାବେ ସଞ୍ଜୀବ ଚନ୍ଦ୍ର ହୋତା, କୁଳମଣି ଦେଓ, ସଂସ୍କୃତି ବିଭାଗ ପ୍ରମୁଖ ଶାସନ ସଚିବ ମନୋରଞ୍ଜନ ପାଣିଗ୍ରାହୀ ଯୋଗ ଦେଇଥିଲେ । ବହୁ ସିନେ ଅଭିନେତା, ଅଭିନେତ୍ରୀ ଫୋରମର ମୁଖ୍ୟ ସଦସ୍ୟ ସୂର୍ଯ୍ୟ ଦେଓ ଏବଂ ଅନ୍ୟମାନେ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
